Väljakutsele saabunud üks Pärnu politseinikest ütles, et ainuüksi tema on selles majas käinud viiel korral. Kohapeal viibinud Domino juhatuse liige Piret Pool oli pisarateni nõutu. Alumiste akende sulgemisest pole mingit abi. "Oma silmaga olen näinud, kuidas noorukid ronivad mööda seina  üles ja sisenevad teise korruse akendest. Kui ühe aknaava sulgeme tugevama materjaliga, siis põrutatakse järgmine klaasiruut sisse," näitas Piret Pool politseile uusi purustusi ja rääkis Sindi Linnavalitsuselt saadud ettekirjutust.